Letšatši la basadi

Letšatši la basadi
Letšatši la basadi le ketekwa dinageng tše dintšhi lefaseng ka bophara. Ke letšatši leo basadi ba lemogwago ka diphihlelelo tša bona ntle le go lebelela dikarogano, e ka ba tša setšhaba, semorafe, maleme, setšo, ikonomi, goba dipolotiki. Go sa le go tloga mengwageng ya mathomo, Letšatši la Boditšhabatšhaba la Basadi le tšere  tekanyo e mpsha ya lefase ka bophara bakeng sa basadi dinageng tše di hlabologileng le tše di hlabologago ka mo go swanago.Letšatši la Bosetšhaba la Basadi le keteka maatla le go kgotlelela ga basadi seabe sa bona setšhabeng le nageng, letšatši le le bopa karolo ya kgwedi ya Basadi ba Afrika Borwa yeo e fago sebaka sa go hlompha meloko ya basadi bao dintwa tša bona di beilego metheo ya kgatelopelo ye e dirilwego ka go matlafatša basadi le go fihlelela tekatekano ya bong go fihla ga lehono.

E bile ka la di 9 Phato ka 1956 moo sehlopha se segolo sa basadi se thomilego lesolo la go fodiša melao ya go fetiša yeo e gapeleditšwego ke mmušo wa nako yeo. Letšatši le le šoma bjalo ka sebaka sa go naganišiša ka ga ditlhohlo tše di tšwelago pele tšeo basadi ba lebanego le tšona ka Afrika Borwa, go akaretšwa dikgaruru tša bong, go se lekane ga ekonomi le phihlelelo ya thuto le tlhokomelo ya maphelo. E tiišetša boikgafo bja go fihlelela tekatekano ya bong le go matlafatša basadi ka mafapheng ka moka a setšhaba.

Letšatši la Bosetšhaba la Basadi le ketekwa ka go lebiša šedi go tše ntši tša ditaba tše bohlokwa tšeo basadi ba Afrika Borwa le lefaseng ka bophara ba sa lebanego le tšona. Maikemišetšo a letšatši la Boditšhabatšhaba la Basadi ke go keteka dikatlego tša basadi ka go lemoga le go leboga meneelo ya basadi ka mafapheng a go fapanafapana, ke go thekga ditokelo tša basadi le tekatekano ya bong lefaseng ka bophara.

 Ditšhupetšo 

Setensele:Maikutšo a setšhaba
Setensele:Temogo
Setensele:Ditokelo tša basadi